Diari Oficial de la Generalitat Valenciana


Sumari del DOGV 6950, del 24-01-2013 (2013/11)

Notificació de la sentència dictada en el procediment ordinari número 1255/2011.
--------------------------------------------------------------------------------

### Dades del document

Número de DOGV
:   6950

Data del DOGV
:   24-01-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/11


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el procediment ordinari número 1255/2011. [2013/11]  
Procediment ordinari 001255/2011  
Part demandant: Sergio Iacobelli.  
Part demandada: Marcelo Pesaresi i Allianz Seguros.   
Sobre: ordinaris.   
Jesús Lorenzo Álvarez, secretari del Jutjat de Primera Instància número 5 de Dénia, faig saber:   
Que en el juí a què es fa referència s'ha dictat la resolució que té el text que, literalment, és com seguix.   
«Dispositiva  
Estime parcialment la demanda interposada per Sergio Iacobelli, representat pel procurador dels tribunals Enrique Sastre Botella i defés pel lletrat José Todolí García, contra Marcelo Pesaresi, declarat en rebel·lia, i la companyia Allianz Seguros, representada pel procurador dels tribunals Agustín Martí Palazón i defesa pel lletrat Miguel Rodríguez Ladrón de Guevara, i declare que la demandada deu a l'actora la suma de 6.498,902 euros. Condemne, en conseqüència, Marcelo Pesaresi i la companyia Allianz Seguros a pagar a Sergio Iacobelli la suma de 6.498,902 euros amb els interessos legals produïts des del sinistre i fins al 2 de febrer de 2012 sobre l'import de 1.599.90 euros que s'han consignat al Jutjat.   
  
La resta produirà els produirà des de la data del sinistre.   
Quant a les costes processals cada part ha de pagar les produïdes a instàncies seues i les comunes a mitges.   
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).   
El recurs s'ha d'interposar per mitjà d'un escrit que cal presentar al Jutjat en el termini de vint dies hàbils comptador des de l'endemà de la notificació de la resolució. L'apel·lant ha d'exposar en el recurs les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen (art. 458 LECn), a més ha de consignar el depòsit establit en la disposició addicional 15a de la Llei Orgànica del Poder Judicial, introduïda per la reforma de la Llei Orgànica 1/2009, de 3 novembre, en el compte del Banesto número 4859/0000/04/1255/11.   
Esta és la sentència que pronuncie, mane i firme.   
Publicació. La sentència anterior va ser donada, llegida i publicada pel jutge o jutgessa que la va dictar, mentre celebrava audiència pública el mateix dia de la data; jo, el secretari judicial, en done fe.  
Dénia, 18 d'octubre de 2012.»  
Atés que es desconeix el domicili o residència actuals de la part demandada, el secretari judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar este edicte per a portar a efecte la diligència de notificació de la sentència al demandat rebel.  
  
Dénia, 18 d'octubre de 2012.- El secretari judicial: Jesús Lorenzo Álvarez.